Tellervo Renko

Terttu Tellervo Renko (e. Nousiainen o.s. Ojantakanen, s. 15. joulukuuta 1942 Rantsila) on suomalainen opettaja ja poliitikko. 

Koulutukseltaan Renko on filosofian maisteri ja on työskennellyt muun muassa maantiedon ja biologian lehtorina, Oulun yliopiston opetusharjoittelun ohjaajana, Kouluhallituksen vs. ylitarkastajana, lukion rehtorina sekä opetusneuvoksena opetushallituksessa. 

Kunnallispolitiikassa Renko toimi Oulun kaupunginvaltuustossa vuosina 1981–1995 ja Oulun kaupunginhallitus 1981–1986. Renko toimi kansanedustajana ajalla 4. helmikuuta 1986 – 21. maaliskuuta 1991 noustuaan eduskuntaan Oulun läänin maaherraksi siirtyneen Ahti Pekkalan seuraajana ja 1. marraskuuta 1991 – 23. maaliskuuta 1995 niin ikään Oulun läänin maaherraksi siirtyneen Eino Siuruaisen seuraajana. Hän edusti Oulun läänin vaalipiiriä ja kuului Keskustan eduskuntaryhmään. 

Tellervo Rengon puoliso vuodesta 1987 on kasvatustieteiden tohtori Manu Renko.

Lähteet

Kansanedustajat
Suomen Keskustan poliitikot
Oulun kaupunginvaltuutetut
Suomalaiset opettajat
Suomen oppilaitosten rehtorit
Suomalaiset virkamiehet
Oulun vaalipiiri
Vuonna 1942 syntyneet
Elävät henkilöt